02007R0333 — MT — 01.01.2023 — 006.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

►B ►M2 IR-REGOLAMENT TAL-KUMMISSJONI (KE) Nru 333/2007 tat-28 ta' Marzu 2007 li jistabbilixxi l-metodi tat-teħid ta' kampjuni u ta' analiżi għall-kontroll uffiċjali tal-livelli ta' mikroelementi u ta' kontaminanti tal-ipproċessar fl-oġġetti tal-ikel ◄ (Test b'rilevanza għaż-ŻEE) (ĠU L 088 29.3.2007, p. 29)

Emendat bi:









▼B

▼M2

IR-REGOLAMENT TAL-KUMMISSJONI (KE) Nru 333/2007

tat-28 ta' Marzu 2007

li jistabbilixxi l-metodi tat-teħid ta' kampjuni u ta' analiżi għall-kontroll uffiċjali tal-livelli ta' mikroelementi u ta' kontaminanti tal-ipproċessar fl-oġġetti tal-ikel

▼B

(Test b'rilevanza għaż-ŻEE)







Artikolu 1

▼M3

1. It-teħid ta’ kampjuni u l-analiżi għall-kontroll tal-livelli ta’ ċomb, kadmju, merkurju, landa inorganika, arseniku inorganiku, 3-monokloropropan-1,2-diol (3-MCPD), esteri tal-aċidi xaħmin 3-MCPD, esteri gliċidiliċi tal-aċidi grassi, idrokarburi aromatiċi poliċikliċi (PAH) u perklorat elenkati fit-Taqsimiet 3, 4, 6 u 9 tal-Anness tar-Regolament (KE) Nru 1881/2006 u għall-kontroll tal-livelli ta’ akrilammid f’konformità mar-Regolament tal-Kummissjoni (UE) 2017/2158 ( 1 ), għandhom jitwettqu f’konformità mal-Anness ta’ dan ir-Regolament.

▼B

2. Il-Paragrafu 1 għandu japplika mingħajr pre ġudizzju għad-dispożizzjonjiet tar-Regolament (KE) Nru 882/2004.

Artikolu 2

Id-Direttivi 2001/22/KE, 2004/16/KE u 2005/10/KE huma revokati.

Ir-referenzi għad-Direttivi revokati għandhom jiġu interpretati bħala referenzi għal dan ir-Regolament.

Artikolu 3

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.

Għandu japplika mill-1 ta' Ġunju 2007.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









ANNESS

PARTI A

DEFINIZZJONIJIET

Għall-għanijiet ta' dan l-Anness għandhom jgħoddu d-definizzjonijiet li ġejjin:

▼M5

“daqs jew piż komparabbli” : parti magħżula ta’ lott kbir sabiex jiġi applikat il-metodu ta' teħid ta' kampjuni fuq dik il-parti magħżula. Kull sublott għandu jkun fiżikament separat u identifikabbli;

▼B

“sublott” : parti magħżula ta’ lott kbir sabiex jiġi applikat il-metodu ta' teħid ta' kampjuni fuq dik il-parti magħżula. Kull sublott għandu jkun fiżikament separat u identifikabbli;

“kampjun inkrimentali” : kwanità ta' materjal meħuda minn post wieħed fil-lott jew fis-sublott;

“kampjun kollettiv” : it-total kollettiv tal-kampjuni inkrimentali kollha meħuda mil-lott jew is-sublott; kampjuni kollettivi għandhom jiġu kkunsidrati bħala rappreżentattivi tal-lotts u s-sublottijiet li ttieħdu minnhom;

“kampjun tal-laboratorju” : kampjun maħsub għal-laboratorju;

▼M5

“daqs jew piż komparabbli” : id-differenza fid-daqs jew fil-piż ma taqbiżx il-50 %.

▼B

PARTI B

METODI TA' TEĦID TAL-KAMPJUNI

B.1. DISPOSIZZJONIJIET ĠENERALI

B.1.1. Il-Persunal

It-teħid ta’ kampjuni għandu jsir minn persuna awtorizzata kif nominata mill-Istat Membru.

B.1.2. Il-Materjal li minnu għandu jittieħed kampjun

Kull lott jew sublott, li għandu jiġi eżaminat, għandu jittieħed kampjun minnu separatament.

B.1.3. Prekawzjonijiet li għandhom jittieħdu

Waqt it-teħid ta' kampjuni, għandhom jittieħdu prekawzjonijiet biex tiġi evitata kwalunkwe bidla li taffettwa l-livelli ta' kontaminanti, jew li taffettwa d-determinazzjoni analitika b’mod negattiv jew inkella twassal biex il-kampjuni kollettivi ma jibqgħux rappreżentattivi.

B.1.4. Kampjuni inkrimentali

Safejn hu possibbli l-kampjuni inkrimentali għandhom jittieħdu f'postijiet differenti mifruxa madwar il-lott jew is-sublott kollu. Differenzi minn din il-proċedura għandhom jiġu rreġistrati fl-arkivju previst skond il-punt B.1.8 ta’ dan l-Anness.

B.1.5. It-tħejjija tal-kampjun kollettiv

Il-kampjun kollettiv għandu jkun magħmul billi jingħaqdu flimkien il-kampjuni inkrementali.

B.1.6. Kampjuni għal raġunijiet ta' infurzar, difiża u arbitraġġ

Il-kampjuni għal raġunijiet ta’ infurzar, difiża u arbitraġġ għandhom jittieħdu mill-kampjun kollettiv omoġenizzat, sakemm dan ma jkunx ta' kunflitt mar-regoli ta’ l-Istati Membri fir-rigward tad-drittijiet ta’ l-operatur kummerċjali ta’ l-ikel.

B.1.7. Ippakkjar u twassil tal-kampjuni

Kull wieħed mill-kampjuni għandu jitpoġġa f’kontenitur nadif u wieqaf li joffri protezzjoni xierqa kontra l-kontaminazzjoni, kontra telf ta’ materjal li għandu jiġi analizzat minħabba aderenza mall-ħitan interni tal-kontenitur u kontra l-ħsara waqt it-trasport. Għandhom jittieħu l-prekawzjonijiet kollha meħtieġa biex tkun evitata kwalunkwe bidla fil-kompożizzjoni tal-kampjun li tista’ sseħħ waqt it-trasport jew il-ħażna.

▼M1

Reċipjenti tal-plastik għandhom jiġu evitati fejn possibli fil-każ ta' teħid ta' kampjuni għall-analiżi tal-PAH għax jistgħu jbiddlu l-kontenut tal-PAH fil-kampjun. Fejn possibli għandhom jintużaw reċipjenti tal-ħġieġ ħielsa mill-PAH, inerti, li jipproteġu b'mod xieraq il-kampjun mid-dawl. Meta dan ikun prattikament impossibli, għandu tal-inqas jiġi evitat kuntatt dirett tal-kampjun mal-plastiks, eżempju fil-każ ta' kampjuni solidi, billi l-kampjun jiġi mgeżwer ġo fojl tal-aluminju qabel ma jitpoġġa fir-reċipjent tal-kampjun.

▼B

B.1.8. L-issiġillar u twaħħil tat-tikketti tal-kampjuni

Kull kampjun meħud għal użu uffiċjali għandu jiġi ssiġillat fil-post tat-teħid ta’ kampjuni u identifikat skond ir-regoli ta’ l-Istati Membri.

Għandu jinżamm reġistru b'kull kampjun, li jippermetti li kull lott jew sublott jiġi identifikat mingħajr ambigwità (għandha tingħata r-referenza għan-numru tal-lott) kif ukoll id-data u l-post li fih ikun ittieħed il-kampjun flimkien ma’ kwalunkwe informazzjoni addizzjonali li probabbli tkun ta’ għajnuna għal minn iwettaq l-analiżi.

▼M1

B.2. IL-PJANIJIET GĦAT-TEĦID TAL-KAMPJUNI

B.2.1. Tqassim ta’ lottijiet f’sublottijiet

Lottijiet kbar ħafna għandhom jitqassmu f’sublottijiet, bil-kondizzjoni li s-sublott ikun jista’ jiġi sseparat fiżikament. Għall-prodotti li jinbiegħu f’konsenji bl-ingrossa (eżempju ċereali) għandha tapplika t-Tabella 1. Għall-prodotti l-oħra għandha tapplika t-Tabella 2. Jekk jitqies li l-piż tal-lott mhuwiex dejjem eżattament multiplu tal-piż tas-sublottijiet, il-piż tas-sublott jista’ jaqbeż il-piż imsemmi b’massimu ta’ 20 %.

▼M4

B.2.2. Għadd ta’ kampjuni inkrimentali

Għall-ikel, minbarra supplimenti tal-ikel, ħwawar jew ħxejjex aromatiċi mnixxfin, fungi mnixxfin, algi jew likeni, il-kampjun aggregat għandu jkun mill-inqas kilogramma jew litru, ħlief fejn dan ma jkunx possibbli, eż. meta l-kampjun ikun jikkonsisti f’pakkett jew unità waħda.

Għal supplimenti tal-ikel, ħwawar jew ħxejjex aromatiċi mnixxfin, fungi mnixxfin, algi jew likeni, il-kampjun aggregat għandu jkun mill-inqas 100 gramma jew 100 millilitru.

Għall-ikel, għajr is-supplimenti tal-ikel, l-għadd minimu ta’ kampjuni inkrementali li għandu jittieħed mil-lott jew mis-sublott għandu jkun skont it-Tabella 3.

Fil-każ ta’ prodotti likwidi bl-ingrossa, il-lott jew is-sublott għandu jitħallat sew sakemm huwa possibbli u sakemm ma tiġix affettwata l-kwalità tal-prodott, immedjatament qabel it-teħid tal-kampjun permezz ta’ mezzi manwali jew mekkaniċi. F’dan il-każ, wieħed għandu jassumi li t-tqassim tal-kontaminanti f’lott jew f’sublott partikolari huwa omoġenju. Għalhekk l-għadd ta’ kampjuni inkrementali minn lott jew sublott biex jifforma l-kampjun aggregat għandu jkun tlieta.

Meta l-lott jew is-sublott ikun magħmul minn pakketti jew unitajiet individwali, għall-ikel, għajr is-supplimenti tal-ikel, l-għadd ta’ pakketti jew unitajiet (kampjuni inkrementali) li għandu jittieħed biex jifforma l-kampjun aggregat għandu jkun skont it-Tabella 4a.

Il-kampjuni inkrementali għandhom ikunu simili fil-piż/volum. Għall-ikel, minbarra supplimenti tal-ikel, ħwawar jew ħxejjex aromatiċi mnixxfin, fungi mnixxfin, algi jew likeni, il-piż/il-volum ta’ kampjun inkrementali għandu jkun mill-inqas 100 gramma jew 100 millilitru, li jirriżulta f’kampjun aggregat ta’ mill-inqas madwar kilogramma jew litru.

Għal ħwawar jew ħxejjex aromatiċi mnixxfin, fungi mnixxfin, algi jew likeni, il-piż/volum ta’ kampjun inkrementali għandu jkun mill-inqas 35 gramma jew 35 millilitru, li jirriżulta f’kampjun aggregat ta’ mill-inqas 100 gramma jew 100 millilitru.

Il-livelli massimi għal-landa inorganika jgħoddu għall-kontenut ta’ kull bott, iżda minħabba raġunijiet prattiċi huwa meħtieġ li jintuża metodu aggregat tat-teħid ta’ kampjuni. Jekk ir-riżultat tat-test għall-kampjun aggregat ta’ bottijiet ikun anqas mil-livell massimu ta’ landa inorganika iżda qribu u jekk ikun issuspettat li xi bottijiet individwali jistgħu jaqbżu l-livell massimu, allura għandhom isiru aktar investigazzjonijiet.

Għas-supplimenti tal-ikel, l-għadd minimu u d-daqs tal-kampjuni inkrementali għandhom ikunu skont it-Tabella 4b.

Fejn ma jkunx possibbli li jitwettaq il-metodu tat-teħid ta’ kampjuni stipulat f’dan il-punt B.2. minħabba l-konsegwenzi kummerċjali mhux aċċettabbli (eżempju minħabba l-forom tal-pakketti, lott li ġarrab xi ħsara, eċċ.) jew fejn huwa prattikament impossibbli li jiġi applikat il-metodu tat-teħid ta’ kampjuni previst f’dan il-punt B.2., jista’ jiġi applikat metodu alternattiv tat-teħid ta’ kampjuni jekk ikun hemm rappreżentazzjoni biżżejjed tal-kampjuni ta’ lottijiet u sublottijiet u jkun dokumentat bis-sħiħ. Dan għandu jiġi rreġistrat fir-reġistru previst fil-punt B.1.8.







Tabella 1 Suddiviżjoni tal-lottijiet f’sublottijiet għall-prodotti kkummerċjalizzati f’konsenji bl-ingrossa Piż tal-lott (tunnellati) Piż jew għadd ta’ sublottijiet ≥ 1 500 500 tunnellata > 300 u < 1 500 tliet sublottijiet ≥ 100 u ≤ 300 100 tunnellata < 100 —







Tabella 2 Suddiviżjoni tal-lottijiet f’sublottijiet għall-prodotti kkumerċjalizzati f’konsenji bl-ingrossa Piż tal-lott (tunnellati) Piż jew għadd ta’ sublottijiet ≥ 15 15-30 tunnellata < 15 —







Tabella 3 Għadd minimu ta’ kampjuni inkrementali li għandhom jittieħdu mil-lott jew mis-sublott tal-ikel, għajr is-supplimenti tal-ikel Piż jew volum tal-lott/tas-sublott (f’kilogrammi jew f’litri) Għadd minimu ta’ kampjuni inkrementali li għandhom jittieħdu < 50 3 ≥ 50 u ≤ 500 5 > 500 10







Tabella 4a Għadd ta’ pakketti jew ta’ unitajiet (kampjuni inkrementali) li għandhom jittieħdu biex jiġi ffurmat il-kampjun aggregat jekk il-lott jew is-sublott ikun magħmul minn pakketti jew unitajiet individwali, għajr is-supplimenti tal-ikel Għadd ta’ pakketti jew ta’ unitajiet fil-lott/fis-sublott Għadd ta’ pakketti jew unitajiet li għandhom jittieħdu ≤ 25 mill-inqas pakkett wieħed jew unità waħda 26-100 madwar 5 %, mill-inqas żewġ pakketti jew unitajiet > 100 madwar 5 %, massimu ta’ 10 pakketti jew unitajiet







Tabella 4b Għadd minimu u daqs tal-kampjuni inkrimentali għas-supplimenti tal-ikel Daqs tal-lott (għadd ta’ pakketti) Għadd ta’ pakketti (kampjuni inkrementali) li għandhom jittieħdu għall-kampjun Piż tal-kampjun inkrementali 1-50 1 Il-kontenut sħiħ tal-pakkett 51-250 2 Il-kontenut sħiħ tal-pakkett 251-1 000 4 Minn kull pakkett għall-bejgħ bl-imnut meħud għall-kampjun, nofs il-kontenut tal-pakkett > 1 000 erba’ pakketti + pakkett għal kull 1 000 pakkett għall-bejgħ bl-imnut b’massimu ta’ 25 pakkett għall-bejgħ bl-imnut ≤ 10 pakketti: minn kull pakkett għall-bejgħ bl-imnut meħud għall-kampjun, nofs il-kontenut tal-pakkett > 10 pakketti: minn kull pakkett, jittieħed ammont ugwali li jirriżulta f’kampjun b’kontenut daqs il-kontenut ta’ ħames pakketti Mhux magħruf (applikabbli biss għall-kummerċ elettroniku) 1 Il-kontenut sħiħ tal-pakkett

▼M5

B.2.3. Dispożizzjonijiet speċifiċi għat-teħid ta' kampjuni ta' lottijiet li jkun fihom ħut sħiħ ta' daqs jew piż kumparabbli

In-numru ta' kampjuni inkrimentali li għandhom jittieħdu mil-lott hu stabbilit fit-Tabella 3. Il-kampjun aggregat li jgħaqqad il-kampjuni inkrimentali kollha għandu jkun ta' mill-inqas 1 kilogramma (ara l-punt B.2.2).

— F'każ li l-lott li minnu għandu jittieħed il-kampjun ikollu fih ħut żgħir (ħut individwali li jiżen < 1kilogramma), il-ħuta sħiħa tittieħed bħala kampjun inkrimentali biex tifforma l-kampjun aggregat. F'każ li l-kampjun aggregat li jirriżulta jkun jiżen aktar minn 3 kilogrammi, il-kampjuni inkrimentali jistgħu jikkonsistu mill-parti tan-nofs, li kull waħda tiżen mill-inqas 100 gramma, tal-ħut li jifforma l-kampjun aggregat. Il-parti sħiħa li għaliha japplika l-livell massimu, tintuża għall-omoġenizzazzjoni tal-kampjun. Il-parti tan-nofs tal-ħuta hija dik fejn jinsab iċ-ċentru ta’ gravità. Fil-biċċa l-kbira tal-każijiet dan jinsab fix-xewka tad-dahar (f’każ li l-ħuta jkollha xewka tad-dahar) jew fin-nofs bejn il-fetħa tal-garġi u l-anus.

— F'każ li l-lott li għandu jittieħed kampjun minnu jkollu fih ħut ikbar (ħut individwali li jiżen ≥1 kilogramma), il-kampjun inkrimentali jikkonsisti mill-parti tan-nofs tal-ħut. Kull kampjun inkrimentali jiżen mill-inqas 100 gramma. Għal ħut ta' daqs intermedju (≥ 1 kilogramma u < 6 kilogrammi) il-kampjun inkrimentali jittieħed bħala biċċa ħuta maqtugħa mis-sinsla saż-żaqq fil-parti tan-nofs tal-ħuta. Għall-ħut kbir ħafna (≥ 6 kilogrammi), il-parti inkrimentali tittieħed mill-parti tal-lemin (aspett frontali) tal-laħam mill-muskolu dorso-laterali fil-parti tan-nofs tal-ħuta. Meta t-teħid ta’ tali biċċa mill-parti tan-nofs tal-ħut jirriżulta fi ħsara ekonomika sinifikanti, it-teħid ta’ tliet kampjuni inkrimentali ta’ mill-inqas 350 gramma kull wieħed jista’ jitqies bħala suffiċjenti indipendentement mid-daqs tal-lott jew alternattivament tliet kampjuni inkrimentali ta’ mill-inqas 350 gramma kull wieħed minn parti ugwali (175 gramma) tal-laħam tal-muskoli qrib il-parti tad-denb u l-laħam tal-muskoli qrib il-parti tar-ras ta’ kull ħuta jistgħu jitqiesu li huma suffiċjenti indipendentement mid-daqs tal-lott.

▼M5

B.2.4. Dispożizzjonijiet speċifiċi għat-teħid ta' kampjuni minn lottijiet ta' ħut li fihom ħut sħiħ ta' daqsijiet u/jew piżijiet differenti

Fir-rigward tal-kostituzzjoni tal-kampjun għandhom japplikaw id-dispożizzjonijiet tal-punt B.2.3.

F'każ li klassi/kategorija ta' daqs jew ta' piż tkun predominanti (madwar 80 % jew aktar tal-lott), il-kampjun jittieħed minn ħut li għandu d-daqs jew il-piż predominanti. Dan il-kampjun għandu jitqies bħala rappreżentattiv għal-lott kollu.

F’każ li l-ebda klassi/kategorija partikolari ta’ daqs jew ta’ piż ma tkun predominanti, għandu jiġi żgurat li l-ħut magħżul għall-kampjun ikun rappreżentattiv tal-lott. Għal każijiet bħal dawn hemm gwida speċifika fil-“Guidance document on sampling of whole fishes of different size and/or weight” ( 2 ) (Dokument ta’ gwida dwar it-teħid ta’ kampjuni ta’ ħut sħiħ ta’ daqsijiet u/jew piżijiet differenti).”

B.2.5. Dispożizzjonijiet speċifiċi għat-teħid ta’ kampjuni ta’ annimali terrestri

Għal-laħam u l-ġewwieni tal-annimali porċini, bovini, ovini, kaprini u ekwini għandu jittieħed kampjun ta’ 1 kilogramma minn tal-inqas annimal wieħed. Jekk ikun meħtieġ biex tinkiseb kwantità tal-kampjun ta’ 1 kilogramma, għandhom jittieħdu kwantitajiet tal-kampjun ugwali minn aktar minn annimal wieħed.

Għal-laħam tat-tjur għandu jittieħed kampjun ta’ kwantitajiet ugwali minn tal-inqas tliet annimali sabiex jinkiseb kampjun aggregat ta’ 1 kilogramma. Għall-ġewwieni tat-tjur għandu jittieħed kampjun ta’ kwantitajiet ugwali minn tal-inqas tliet annimali sabiex jinkiseb kampjun aggregat ta’ 300 gramma.

Għal-laħam u l-ġewwieni ta’ annimali tal-kaċċa mrobbija fl-irziezet u annimali terrestri selvaġġi għandu jittieħed kampjun ta’ 300 gramma minn tal-inqas annimal wieħed. Jekk ikun meħtieġ biex tinkiseb kwantità tal-kampjun ta’ 300 gramma, għandhom jittieħdu kwantitajiet tal-kampjun ugwali minn aktar minn annimal wieħed.

▼M1

B.3. TEĦID TA’ KAMPJUNI FL-ISTADJU TAL-BEJGĦ BL-IMNUT

It-teħid ta’ kampjuni tal-oġġetti tal-ikel fl-istadju tal-imnut għandu jsir meta jkun possibbli skont id-dispożizzjonijiet tat-teħid tal-kampjuni stipulati fil-punt B.2.2 ta’ dan l-Anness.

Fejn ma jkunx possibli li jitwettaq il-metodu tat-teħid ta' kampjuni stipulat fil-punt B.2.2 minħabba l-konsegwenzi kummerċjali mhux aċċettabbli (eżempju minħabba l-forom tal-pakketti, lott bil-ħsara, eċċ.) jew fejn huwa prattikament impossibli li jiġi applikat il-metodu tat-teħid ta' kampjuni msemmi hawn fuq, jista' jiġi applikat metodu alternattiv tat-teħid ta' kampjuni jekk ikun hemm rappreżentazzjoni biżżejjed tal-kampjuni ta' lottijiet u sublottijiet u jkun dokumentat bis-sħiħ.

▼B

PARTI C

TĦEJJIJA U ANALIŻI TAL-KAMPJUNI

C.1. STANDARDS TA’ KWALITA’ GĦAL-LABORATORJI.

Il-laboratorji għandhom ikunu konformi mad-dispożizzjonijiet ta’ l-Artikolu 12 tar-Regolament (KE) Nru 882/2004 ►M1 ( 3 ) ◄ .

Il-laboratorji għandhom jipparteċipaw fi skemi ta' ttestjar tal-profiċjenza adattati li jikkonformaw mal-“Protokoll Internazzjonali Armonizzat għall-Ittestjar ta' Profiċjenza ta' Laboratoji Analitiċi (Kimiċi)” ( 4 ) kif żviluppati taħt l-awspiċi ta' l-IUPAC/ISO/AOAC.

Il-laboratorji għandhom ikunu kapaċi juru li għandhom lesti proċeduri għall-kontroll intern tal-kwalità. Eżempju ta' dawn huma l-“Linji Gwida ISO/AOAC/IUPAC dwar il-Kontroll Intern ta' Kwalità f'Laboratorji Analitiċi tal-Kimika” ( 5 ).

Meta jkun possibbli, għandha titwettaq stima ta' l-awtentiċità ta' l-analiżi permezz ta' l-inklużjoni ta' materjali xierqa ta' referenza ċċertifikati fl-analiżi.

C.2. TĦEJJIJA TAL-KAMPJUN

▼M5

C.2.1. Prekawzjonijiet u kunsiderazzjonijiet ġenerali

Il-ħtieġa bażika hija li jinkiseb kampjun tal-laboratorju rappreżentattiv u omoġenju mingħajr l-introduzzjoni ta' kontaminazzjoni sekondarja.

Il-parti sħiħa li għaliha japplika l-livell massimu għandha tintuża għall-omoġenizzazzjoni tal-kampjun.

Għall-prodotti għajr il-ħut, il-materjal kollu tal-kampjun li jirċievi l-laboratorju għandu jintuża għat-tħejjija tal-kampjun tal-laboratorju.

Għall-ħut, il-materjal kollu tal-kampjun li jasal għand il-laboratorju għandu jiġi omoġenizzat. Mill-kampjun aggregat omoġenizzat, għandha tintuża parti/kwantità rappreżentattiva għall-preparazzjoni tal-kampjun tal-laboratorju.

Il-konformità mal-livelli massimi stabbiliti fir-Regolament (KE) Nru 1881/2006 għandha tiġi stabbilita fuq il-bażi tal-livelli stabbiliti fil-kampjuni tal-laboratorju.

▼B

C.2.2. Proċeduri speċifiċi għat-tħejjija tal-kampjuni

▼M2

C.2.2.1. Proċeduri speċifiċi għaċ-ċomb, għall-kadmju, għall-merkurju, għal-landa inorganika u għall-arseniku inorganiku

L-analista għandu jiżgura li l-kampjuni ma jiġux ikkontaminati waqt it-tħejjija tal-kampjuni. Kull meta jkun possibbli, l-apparat u t-tagħmir li jiġi f'kuntatt mal-kampjun ma għandux ikun fihom dawk il-metalli li jridu jiġu ddeterminati u għandhom ikunu magħmula minn materjali inerti, pereżempju plastik bħal polipropilen, politetrafluworoetilen (PTFE), eċċ. Dawn għandhom jitnaddfu bl-aċidu sabiex jitnaqqas ir-riskju ta' kontaminazzjoni. Għax-xfafar jista' jintuża azzar li ma jissaddadx ta' kwalità għolja.

Hemm bosta proċeduri speċifiċi sodisfaċenti ta' tħejjija tal-kampjuni li jistgħu jintużaw għall-prodotti kkonċernati. Għal dawk l-aspetti li mhumiex koperti speċifikament b'dan ir-Regolament, l-Istandard tal-Kumitat Ewropew għall-Istandardizzazzjoni (CEN) “Oġġetti tal-ikel. Determinazzjoni tal-elementi u tal-ispeċi kimika tagħhom. Kunsiderazzjonijiet ġenerali u rekwiżiti speċifiċi” ( 6 ) jitqies li huwa sodisfaċenti iżda metodi oħra ta' tħejjija tal-kampjun jistgħu ikunu daqstant validi.

Fil-każ tal-landa inorganika, għandha tingħata attenzjoni sabiex jiġi żgurat li l-materjal kollu jittieħed f'soluzzjoni peress li huwa magħruf li faċilment isir telf, b'mod partikolari minħabba l-idroliżi, li bħala riżultat tagħha tinħoloq l-ispeċi ossida ta' Sn(IV) idratata u insolubbli.

▼M1

C.2.2.2 Proċeduri speċifiċi għall-idrokarburi poliċikliċi aromatiċi

L-analista għandu jiżgura li l-kampjuni ma jiġux ikkontaminati waqt it-tħejjija tal-kampjuni. Qabel l-użu, ir-reċipjenti għandhom jitlaħalħu b'aċetun għoli fil-purezza jew eżan sabiex jitnaqqas ir-riskju ta' kontaminazzjoni. Meta jkun possibbli, l-apparat u t-tagħmir li jiġi f’kuntatt mal-kampjun għandu jkun magħmul minn materjali inerti bħal aluminju, ħġieġ jew azzar li ma jissaddadx illustrat. Plastiks bħal polipropilen jew PTFE għandhom jiġu evitati, minħabba li l-analiti jistgħu jiġu assorbit minn dawn il-materjali.

▼M2

Għall-analiżi tal-PAH fil-kawkaw u fil-prodotti dderivati mill-kawkaw, id-determinazzjoni tal-kontenut tax-xaħam titwettaq skont il-metodu uffiċjali Nru 963.15 tal-Metodi Uffiċjali ta' Analiżi (AOAC) għad-determinazzjoni tal-kontenut tax-xaħam fiż-żerriegħa tal-kawkaw u fil-prodotti dderivati. Jistgħu jiġu applikati proċeduri ekwivalenti ta' determinazzjoni tax-xaħam li fihom ikun jista' jintwera li l-proċedura ta' determinazzjoni tax-xaħam li tkun intużat tipprovdi valur indaqs (ekwivalenti) ta' kontenut tax-xaħam.

▼B

C.2.3. Trattament tal-kampjun kif jasal fil-laboratorju

Il-kampjun kollettiv sħiħ għandu jiġi mitħun b’mod fin (fejn rilevanti) u mħallat sew bl-użu ta' proċess li ntwera li jikseb omoġenizzazzjoni sħiħa.

C.2.4. Kampjuni għal skopijiet ta' infurzar, difiża u arbitraġġ

Il-kampjuni għal skopijiet ta' infurzar, difiża u arbitraġġ għandhom jittieħdu mill-materjal omoġenizzat sakemm dan ma jkunx ta' kunflitt mar-regoli tal-kampjuni ta’ l-Istati Membri fir-rigward tad-drittijiet ta’ l-operatur kummerċjali ta’ l-ikel.

C.3. METODI TA'ANALIŻI

C.3.1. Definizzjonijiet

Id-definizzjonijiet li ġejjin għandhom japplikaw:

“r” = Ir-Ripetibilità, il-valur li taħtu d-differenza assoluta bejn ir-riżultati ta’ testijiet waħdanija li nkisbu taħt kundizzjonijiet ta’ ripetibilità (jiġifieri l-istess kampjun, l-istess operatur, l-istess apparat, l-istess laboratorju, u intervall qasir ta’ ħin) mistenni li jaqa’ fi ħdan probabbiltà speċifika (tipikament 95 %) u għalhekk r = 2,8 × sr.

“sr” = Devjazzjoni standard, ikkalkulata mir-riżultati ġġenerati taħt kundizzjonijiet ta' ripetibilità.

“RSDr” = Devjazzjoni standard relattiva, ikkalkulata minn riżultati li ġew iġġenerati taħt kundizzjonijiet ta' ripetibilità [(sr/ ) × 100].

“R” = Ir-riproduċibilità, il-valur ta' taħt li d-differenza assoluta bejn riżultati ta’ testijiet waħdanija miksuba taħt kundizzjonijiet ta’ riproduċibilità, (jiġifieri fuq materjal identiku miksub minn operaturi f’laboratorji differenti, bl-użu tal-metodu standardizzat tat-test), hija mistennija li taqa’ fi ħdan ċerta probabilità (tipikament 95 %); R = 2,8 × sR.

“sR” = Devjazzjoni standard, ikkalkulata minn riżultati taħt kundizzjonijiet ta’ riproduċibilità.

“RSDR” = Devjazzjoni standard relattiva, ikkalkulata minn riżultati li ġew iġġenerati taħt kundizzjonijiet ta’ riproduċibilità [(sR/ ) × 100].

▼M3

“LOD” = Il-limitu ta’ detezzjoni, l-iżgħar kontenut imkejjel li minnu huwa possibbli li tiġi dedotta l-preżenza tal-analita b’ċertezza statistika raġonevoli.

“LOQ” = Limitu ta’ kwantifikazzjoni, l-iżjed kontenut baxx ta’ analita li jista’ jitkejjel b’ċertezza statistika raġonevoli.

▼M1

“HORRAT ( 7 )r” = L-RSDr osservat diviż bil-valur tal-RSDr stmat mill-ekwazzjoni (irranġata) ta' Horwitz ( 8 ) (cf. punt C.3.3.1 (“Noti għall-kriterji tal-prestazzjoni”)) bl-użu tal-ipotesi r = 0,66 R.

“HORRAT ( 9 )R” = HORRATr = L-RSDR osservat diviż bil-valur tal-RSDR stmat mill-ekwazzjoni (irranġata) ta' Horwitz ( 10 ) (cf. point C.3.3.1 (“Notes to the performance criteria”)).

“u” = Inċertezza ta' kejl standard magħquda, miksuba bl-użu ta' inċertezzi ta' kejl standard individwali assoċjati mal-kwantitajiet tad-dħul fil-mudell tal-kejl ( 11 )

▼B

“U” = L-inċertezza tal-kejl estiża, li tuża fattur ta' kopertura ta' 2 li jagħti livell ta’ fiduċja ta’ madwar 95 % (U = 2u).

“Uf” = Inċertezza massima tal-kejl standard

▼M2

C.3.2. Rekwiżiti ġenerali

Il-metodi ta' analiżi li jintużaw għall-finijiet ta' kontroll tal-ikel għandhom ikunu konformi mad-dispożizzjonijiet tal-Anness III tar-Regolament (KE) Nru 882/2004.

Il-metodi ta' analiżi għal-landa totali huma xierqa għall-kontroll dwar il-livelli ta' landa inorganika.

Għall-analiżi taċ-ċomb fl-inbid, japplikaw il-metodi u r-regoli stabbiliti mill-Organizzazzjoni Internazzjonali tad-Dielja u l-Inbid (OIV) ( 12 ), f'konformità mal-Artikolu 80(5) tar-Regolament (UE) Nru 1308/2013 ( 13 ).

Il-metodi ta' analiżi għal-landa totali huma xierqa għall-finijiet ta' skrinjar għall-kontroll dwar il-livelli ta' arseniku inorganiku. Jekk il-konċentrazzjoni totali ta' arseniku tkun taħt il-livell massimu ta' arseniku inorganiku, mhu meħtieġ ebda ttestjar iktar u l-kampjun jitqies li huwa konformi mal-livell massimu ta' arseniku inorganiku. Jekk il-konċentrazzjoni totali ta' arseniku tkun daqs il-livell massimu ta' arseniku inorganiku jew ogħla minnu, irid jitwettaq ittestjar ta' segwitu sabiex jiġi ddeterminat jekk il-konċentrazzjoni tal-arseniku inorganiku hijiex ogħla mil-livell massimu ta' arseniku inorganiku.

▼B

C.3.3. Rekwiżiti speċifiċi

▼M1

C.3.3.1. Kriterji tal-prestazzjoni

Fejn fil-livell tal-Unjoni Ewropea ma jkunx hemm preskritti metodi speċifiċi għad-determinazzjoni ta' kontaminanti fil-prodotti tal-ikel, il-laboratorji jistgħu jagħżlu kwalunkwe metodu ta' analiżi vvalidat għall-matriċi rispettiva, jekk il-metodu magħżul jilħaq il-kriterji tal-prestazzjoni speċifiċi stipulati fit-tabelli 5, 6 u 7.

Huwa rakkomandat li l-metodi vvalidati bis-sħiħ (jiġifieri l-metodi vvalidati mill-proċess ta' kollaborazzjoni għall-matriċi rispettiva) jiġu użati fejn xieraq u fejn disponibbli. Metodi xierqa oħra vvalidati (eżempju metodi għall-matriċi rispettiva vvalidati internament) jistgħu jiġu użati jekk jissodisfaw il-kriterji tal-prestazzjoni stipulati fit-tabelli 5, 6 u 7.

Fejn huwa possibli, it-tisħiħ tal-metodi vvalidati internament għandu jinkludi materjal ta' referenza ċċertifikat.

▼M6

(a) Kriterji ta’ prestazzjoni għall-metodi ta’ analiżi għaċ-ċomb, għall-kadmju, għall-merkurju, għal-landa inorganika u għall-arseniku inorganiku



Tabella 5 Parametru Kriterju Applikabbiltà Ikel speċifikat fir-Regolament (KE) Nru 1881/2006 Speċifiċità Mingħajr interferenzi matriċi jew spettrali Ripetibbiltà (RSDr) HORRATr inqas minn 2 Riproduċibbiltà (RSDR) HORRATR inqas minn 2 Irkupru Japplikaw id-dispożizzjonijiet tal-punt D.1.2. LOD: = tliet LOQ minn kull għaxra LOK Landa inorganika ≤ 10 mg/kg Ċomb ML ≤ 0,02 mg/kg 0,02 < ML < 0,1 mg/kg ML ≥ 0,1 mg/kg ≤ ML ≤ żewġ terzi tal-ML ≤ wieħed minn ħamsa tal-ML Kadmju, merkurju ML ≤ 0,02 mg/kg 0,02 < ML < 0,1 mg/kg ML huwa ≥ 0,1 mg/kg ≤ tnejn minn ħamsa tal-ML ≤ tnejn minn ħamsa tal-ML ≤ wieħed minn ħamsa tal-ML Arseniku inorganiku u l-arseniku totali ML ≤ 0,03 mg/kg 0,03 < ML < 0,1 mg/kg ML huwa ≥ 0,1 mg/kg ≤ ML ≤ żewġ terzi tal-ML ≤ żewġ terzi tal-ML

▼M3

(b) Kriterji tal-prestazzjoni għall-metodi ta’ analiżi għat-3-monokloropropan-1,2-diol (3-MCPD), għall-esteri tal-aċidi xaħmin 3-MCPD u għall-esteri gliċidiliċi tal-aċidi grassi: — Kriterji ta’ prestazzjoni għall-metodi ta’ analiżi għat-3-MCPD fl-ikel speċifikat fil-punt 4.1 tal-Anness tar-Regolament (KE) Nru 1881/2006



Tabella 6a Parametru Kriterju Applikabbiltà Ikel speċifikat fil-punt 4.1 tal-Anness tar-Regolament (KE) Nru 1881/2006 Speċifiċità Mingħajr interferenzi matriċi jew spettrali Kamp vojt Inqas mil-LOD Ripetibbiltà (RSDr) 0,66 darba tal-RSDR kif derivata mill-ekwazzjoni Horwitz (irranġata) Riproduċibbiltà (RSDR) kif derivata mill-ekwazzjoni Horwitz (irranġata) Irkupru 75–110 % Limitu ta’ Detezzjoni (LOD) ≤ 5 μg/kg (fuq il-bażi ta’ materja niexfa) Limitu ta’ Kwantifikazzjoni (LOQ) ≤ 10 μg/kg (fuq il-bażi ta’ materja niexfa) — Kriterji tal-prestazzjoni għall-metodi ta’ analiżi għat-3-MCPD fl-ikel speċifikat fil-punt 4.3 tal-Anness tar-Regolament (KE) Nru 1881/2006



Tabella 6b Parametru Kriterju Applikabbiltà Ikel speċifikat fil-punt 4.3 tal-Anness tar-Regolament (KE) Nru 1881/2006 Speċifiċità Mingħajr interferenzi matriċi jew spettrali Kamp vojt Inqas mil-LOD Ripetibbiltà (RSDr) 0,66 darba tal-RSDR kif derivata mill-ekwazzjoni Horwitz (irranġata) Riproduċibbiltà (RSDR) kif derivata mill-ekwazzjoni Horwitz (irranġata) Irkupru 75–110 % Limitu ta’ Detezzjoni (LOD) ≤ 7 μg/kg Limitu ta’ Kwantifikazzjoni (LOQ) ≤ 14 μg/kg — Kriterji ta’ prestazzjoni għall-metodi ta’ analiżi għall-esteri tal-aċidi xaħmin 3-MCPD, espressi bħala 3-MCPD , fl-ikel speċifikat fil-punt 4.3 tal-Anness tar-Regolament (KE) Nru 1881/2006



Tabella 6c Parametru Kriterju Applikabbiltà Ikel speċifikat fil-punt 4.3 tal-Anness tar-Regolament (KE) Nru 1881/2006 Speċifiċità Mingħajr interferenzi matriċi jew spettrali Ripetibbiltà (RSDr) 0,66 darba tal-RSDR kif derivata mill-ekwazzjoni Horwitz (irranġata) Riproduċibbiltà (RSDR) kif derivata mill-ekwazzjoni Horwitz (irranġata) Irkupru 70-125 % Limitu ta’ Detezzjoni (LOD) Tliet għexieren ta’ LOQ Limitu ta’ Kwantifikazzjoni (LOQ) għall-ikel speċifikat f’4.3.1 u f’4.3.2 ≤ 100 μg/kg fi żjut u xaħmijiet Limitu ta’ Kwantifikazzjoni (LOQ) għal ikel speċifikat f’4.3.3 u f’4.3.4 b’kontenut ta’ xaħam < 40 % ≤ tnejn minn ħamsa tal-ML Limitu ta’ Kwantifikazzjoni (LOQ) għal ikel speċifikat f’4.3.4 b’kontenut ta’ xaħam ≥ 40 % ≤ 15 μg/kg ta’ xaħam — Kriterji tal-prestazzjoni għall-metodi ta’ analiżi għall-esteri gliċidiliċi tal-aċidi grassi, espressi bħala gliċidol, fl-ikel speċifikat fil-punt 4.2 tal-Anness tar-Regolament (KE) Nru 1881/2006



Tabella 6d Parametru Kriterju Applikabbiltà Ikel speċifikat fil-punt 4.2 tal-Anness tar-Regolament (KE) Nru 1881/2006 Speċifiċità Mingħajr interferenzi matriċi jew spettrali Ripetibbiltà (RSDr) 0,66 darba tal-RSDR kif derivata mill-ekwazzjoni Horwitz (irranġata) Riproduċibbiltà (RSDR) kif derivata mill-ekwazzjoni Horwitz (irranġata) Irkupru 70-125 % Limitu ta’ Detezzjoni (LOD) Tliet għexieren ta’ LOQ Limitu ta’ Kwantifikazzjoni (LOQ) għall-ikel speċifikat f’4.2.1 u f’4.2.2 ≤ 100 μg/kg fi żjut u xaħmijiet Limitu ta’ Kwantifikazzjoni (LOQ) għal ikel speċifikat f’4.2.3 b’kontenut ta’ xaħam < 65 % u f’4.2.4 b’kontenut ta’ xaħam < 8 % ≤ tnejn minn ħamsa tal-ML Limitu ta’ Kwantifikazzjoni (LOQ) għal ikel speċifikat f’4.2.3 b’kontenut ta’ xaħam ≥ 65 % u f’4.2.4 b’kontenut ta’ xaħam ≥ 8 % ≤ 31 μg/kg ta’ xaħam

▼M1

(c) Kriterji tal-prestazzjoni għall-metodi ta' analiżi għall-idrokarburi poliċikliċi aromatiċi: L-erba' idrokarburi poliċikliċi aromatiċi li għalihom japplikaw dawn il-kriterji huma benżo(a)piren, benż(a)antraċen, benżo(b)fluworoanten u krisen.



Tabella 7 Parametru Kriterju Applikabbiltà Ikel speċifikat fir-Regolament (KE) Nru 1881/2006. Speċifiċità Ħieles minn matriċi jew interferenzi spettrali, verifika ta' skoperta pożittiva Repettittività (RSDr) HORRATr inqas minn 2 Reproduċibbilità (RSDR): HORRATR inqas minn 2 Irkupru 50-120 % LOD ≤ 0,30 μg/kg għal kull wieħed mill-erba' sustanzi LOQ ≤ 0,90 μg/kg għal kull wieħed mill-erba' sustanzi

▼M3

(d) Kriterji tal-prestazzjoni għall-metodi ta’ analiżi għall-akrilammid:



Tabella 8 Parametru Kriterju Applikabbiltà L-ikel kollu Speċifiċità Mingħajr interferenzi matriċi jew spettrali Kamp vojt Inqas mil-Limitu ta’ Detezzjoni (LOD) Ripetibbiltà (RSDr) 0,66 darba tal-RSDR kif derivata mill-ekwazzjoni Horwitz (irranġata) Riproduċibbiltà (RSDR) kif derivata mill-ekwazzjoni Horwitz (irranġata) Irkupru 75–110 % Limitu ta’ Detezzjoni (LOD) Tliet għexieren ta’ LOQ Limitu ta’ Kwantifikazzjoni (LOQ) Għal ikel b’livelli ta’ riferiment < 125 μg/kg: ≤ tnejn minn ħamsa tal-livell ta’ riferiment, madankollu mhux meħtieġ li jkun inqas minn 20 μg/kg Għal ikel b’livell ta’ riferiment ≥ 125 μg/kg: ≤ 50 μg/kg

▼M3

(e) Kriterji tal-prestazzjoni għall-metodi ta’ analiżi għall-perklorat:



Tabella 9 Parametru Kriterju Applikabbiltà L-ikel kollu Speċifiċità Mingħajr interferenzi matriċi jew spettrali Ripetibbiltà (RSDr) 0,66 darba tal-RSDR kif derivata mill-ekwazzjoni Horwitz (irranġata) Riproduċibbiltà (RSDR) kif derivata mill-ekwazzjoni Horwitz (irranġata) Irkupru 70–110 % Limitu ta’ Detezzjoni (LOD) Tliet għexieren ta’ LOQ Limitu ta’ Kwantifikazzjoni (LOQ) ≤ tnejn minn ħamsa tal-ML

(f) Noti għall-kriterji tal-prestazzjoni: L-ekwazzjoni Horwitz ( 14 ) (għall-konċentrazzjonijiet 1,2 × 10-7 ≤ C ≤ 0,138) u l-ekwazzjoni Horwitz ( 15 ) irranġata (għall-konċentrazzjonijiet C < 1,2 × 10-7) huma ekwazzjonijiet ta’ preċiżjoni ġġeneralizzati li huma indipendenti mill-analita u l-matriċi iżda jiddependu biss fuq il-konċentrazzjoni għal ħafna mill-metodi ta’ analiżi ta’ rutina. L-ekwazzjoni Horwitz irranġata għall-konċentrazzjonijiet C < 1,2 × 10-7: RSDR = 22 % fejn: — R hija d-devjazzjoni standard relattiva kkalkulata mir-riżultati miksuba f’kundizzjonijiet ta’ riproduċibbilità L-RSDhija d-devjazzjoni standard relattiva kkalkulata mir-riżultati miksuba f’kundizzjonijiet ta’ riproduċibbilità — C huwa l-proporzjon ta’ konċentrazzjoni (i.e. 1 = 100 g/100 g, 0,001 = 1 000 mg/kg). L-ekwazzjoni Horwitz modifikata tapplika għall-konċentrazzjonijiet C < 1,2 × 10 -7 . L-ekwazzjoni Horwitz għall-konċentrazzjonijiet 1,2 × 10-7 ≤ C ≤ 0,138: RSDR = 2C(- 0,15 ) fejn: — R hija d-devjazzjoni standard relattiva kkalkulata mir-riżultati miksuba f’kundizzjonijiet ta’ riproduċibbilità L-RSDhija d-devjazzjoni standard relattiva kkalkulata mir-riżultati miksuba f’kundizzjonijiet ta’ riproduċibbilità — C huwa l-proporzjon ta’ konċentrazzjoni (i.e. 1 = 100 g/100 g, 0,001 = 1 000 mg/kg). L-ekwazzjoni Horwitz tapplika għall-konċentrazzjonijiet 1,2 × 10 -7 ≤ C ≤ 0,138.

▼M1

C.3.3.2. Il-metodu “adekwatezza għall-fini”

Jista' jintuża l-metodu “adekwatezza għall-fini” ( 16 ) bħala alternattiva biex tiġi vvalutata l-konvenjenza tal-metodi vvalidati internament għall-kontroll uffiċjali. Metodi xierqa għall-kontroll uffiċjali għandhom jagħtu r-riżultati b'inċertezza ta' kejl standard maqgħuda (u) inqas mill-inċertezza ta' kejl standard massima kkalkulata bil-formula ta' hawn taħt:

fejn:

— Uf hija l-inċertezza ta' kejl standard massima (μg/kg).

— LOD huwa l-limitu ta’ skoperta tal-metodu (μg/kg). L-LOD għandu jilħaq il-kriterji tal-prestazzjoni stabbiliti fil-punt C.3.3.1 għall-konċentrazzjoni tal-interess.

— C hija l-konċentrazzjoni tal-interess (μg/kg).

— ►M3 ◄ . α hija fattur numeriku kostanti li għandu jintuża skont il-valur ta’ C. Il-valuri li għandhom jintużaw huma stabbilitifit-Tabella 10







▼M3 Tabella 10 ▼M1 Il-valuri numeriċi li għandhom jintużaw għal α bħala kwantità kostanti fil-formula stipulata f’dan il-punt, skont il-konċentrazzjoni tal-interess C (μg/kg) α ≤ 50 0,2 51-500 0,18 501-1 000 0,15 1 001 -10 000 0,12 > 10 000 0,1

L-analista għandu jieħu nota tar-“Rapport dwar ir-relazzjoni bejn riżultati analitiċi, inċertezza ta’ kejl, fatturi ta’ rkupru u d-dispożizzjonijiet tal-leġiżlazzjoni tal-UE tal-ikel u l-għalf” ( 17 ).

▼B

PARTI D

RAPPURTAR U INTERPRETAZZJONI TAR-RIŻULTATI

D.1. IR-RAPPURTAR

D.1.1. L-espressjoni tar-riżultati

Ir-riżultati għandhom jiġu espressi bl-istess unitajiet ta’ kejl u bl-istess għadd ta’ ċifri sinjifikanti bħalma huma tal-livelli massimi stipulati fir-Regolament (KE) Nru 1881/2006.

D.1.2. Kalkoli ta' l-irkupru

▼M1

Fil-każ li fil-metodu analitiku ma jiġi applikat l-ebda pass ta' estrazzjoni (eżempju fil-każ tal-metalli), ir-riżultat jista' jiġi rrappurtat mhux ikkorreġut għall-irkupru jekk l-evidenza mogħtija tkun idealment bl-użu ta' materjal ta' referenza xieraq u ċċertifikat li l-konċentrazzjoni ċċertifikata li tħalli l-inċertezza ta' kejl hija miksuba (jiġifieri reqqa kbira fil-kejl), u għaldaqstant li l-metodu mhuwiex imparzjali. Fil-każ li r-riżultat jiġi rrapurtat bħala mhux ikkorreġut għall-irkupru, dan għandu jissemma.

▼B

D.1.3. Inċertezza tal-kejl

Ir-riżultat analitiku jrid jiġi rrappurtat bħala × +/- U fejn × huwa r-riżultat analitiku u U -inċertezza tal-kejl estiża, bl-użu ta' fattur ta' kopertura ta' 2 li jagħti livell fiduċjarju ta' bejn wieħed u ieħor 95 % (U = 2u).

▼M1

L-analista għandu jieħu nota tar-“Rapport dwar ir-relazzjoni bejn riżultati analitiċi, inċertezza ta’ kejl, fatturi ta’ rkupru u d-dispożizzjonijiet tal-leġiżlazzjoni tal-UE tal-ikel u l-għalf” ( 18 ).

▼B

D.2. INTERPRETAZZJONI TAR-RISULTATI

D.2.1. Aċċettazzjoni tal-lott/sublott

Il-lott jew is-sublott jiġi aċċettat jekk ir-riżultat analitiku tal-kampjun tal-laboratorju ma jaqbiżx il-livell massimu rispettiv kif stipulat fir-Regolament (KE) Nru 1881/2006 meta tqis l-inċertezza tal-kejl estiża u l-aġġustament tar-riżultat għall-irkupru jekk ikun ġie applikat proċess ta' estrazzjoni fil-metodu analitiku użat.

D.2.2. Rifjut ta' lott/sublott

Il-lott jew sublott jiġi rrifjutat jekk ir-riżultat analitiku tal-kampjun tal-laboratorju jaqbeż mingħajr dubju raġjonevoli l-livell massimu rispettiv kif stipulat fir-Regolament (KE) Nru 1881/2006 meta tqis l-inċertezza tal-kejl estiżau l-aġġustament tar-riżultat għall-irkupru jekk ikun ġie applikat proċess ta' estrazzjoni fil-metodu analitiku użat.

D.2.3. Applikabilità

Ir-regoli attwali ta’ interpretazzjoni għandhom japplikaw għar-riżultati analitiċi miksuba mill-kampjun għall-infurzar. F’każ ta' analiżi għal skopijiet ta' difiża jew ta' referenza, għandhom japplikaw ir-regoli nazzjonali.